Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Vauva kuoli ja kahdeksan ihmistä loukkaantui, -
kun auto syöksyi pysäkille väkijoukkoon Jerusalemissa.
Tekoa epäillään terrori-iskuksi.
USA:n ulkoministeri Kerry varoitti, -
että nykyinen tilanne Israelin ja pales- tiinalaisten välillä ei ole kestävä.
Islamistit tulittivat Israelin joukkoja Siinain niemimaalta.
Kaksi sotilasta haavoittui iskussa.
Vauva kuoli ja kahdeksan ihmistä loukkaantui, -
kun auto syöksyi raitiovaunupysäkille väkijoukkoon eilen Jerusalemissa.
Teko oli ilmeisesti terrori-isku.
Tapauksen kuvamateriaalista näkyy, että auto kääntyi kaistalta oikealle -
ja syöksyi vauhdilla kohti pysäkkiä osuen ihmisiin ennen pysähtymistään.
Poliisin tiedottajan Micky Rosenfeldin mukaan -
kuljettaja yritti paeta paikalta, minkä jälkeen poliisi ampui häntä.
Hän on vakavassa tilassa sairaalassa.
Epäilty ajoneuvo ajoi hetki sitten väkijoukkoon raitiovaunupysäkillä.
Yhdeksän ihmistä loukkaantui, kolme heistä vakavasti.
Epäilty yritti paeta autostaan. Paikalle saapuneet poliisit ampuivat häntä.
Tutkimme tapausta hyvin todennäköisenä terrori-iskuna.
Epäilty on Itä-Jerusalemin palestiinalainen, -
joka on istunut aiemmin vankilassa kansallismielisistä iskuista.
Isku sattui Jerusalemin keskustaan johtavalla valtatiellä, -
lähellä poliisin päämajaa ja Scopus-vuoren sairaalaa.
Surmansa saaneen vauvan isoisä kertoi, että hänen vaimonsa -
ei ollut vielä kuullut järkyttävää uutista. Hän oli matkalla New Yorkiin.
Vaimoni Sara lähti tunteja sitten ja on nyt tyttäremme kanssa -
lennolla New Yorkiin, jonne hän saapuu jonkin ajan kuluttua.
Ensimmäinen viesti, jonka hän saa, on se, että hänen rakas lapsenlapsensa,-
jota me odotimme kauan, on kuollut.
Kone ei ole vielä laskeutunut.
Perillä New Yorkissa hän kuulee tämän järkyttävän uutisen.
Vauvan hautajaiset pidettiin eilen illalla.
Niihin osallistui satoja ihmisiä, presidentti Rivlin mukaan lukien.
Uhrin sukulainen kertoi, että nuori pari oli yrittänyt saada lasta jo vuosia.
Vauvan vanhemmat ovat nuoria. He muuttivat tänne USA:sta.
Mies suorittaa uskonnollisia opintoja ja heillä on asunto täällä.
Häiden jälkeen meni useita vuosia, -
kesti kauan aikaa, -
ennen kuin he saivat lapsen.
Ja nyt, vain kolme kuukautta sen jälkeen, tällainen tragedia.
Israel syytti Jerusalemin iskusta islamistista Hamasia -
sekä epäsuorasta vastuusta palestiinalaispresidentti Abbasia.
Jerusalemin terrori-isku, hyökkäys äidin ja lapsen päälle, -
on tyypillistä Hamasille, presidentti Abbasin hallituskumppanille.
Abbas itse valitettavasti jatkaa vihanlietsomispuheitaan -
israelilaisia vastaan, sen sijaan että toimisi rauhan ja sovinnon hyväksi.
Jerusalemissa on ollut jännittynyttä -
kesän 50-päiväisen Gazan sodan jälkeen.
Levottomuutta aiheutti myös palestiinalaisteinin murha, -
joka oli ilmeisesti israelilaisnuorten kostoisku sille, -
kun Hamas kaappasi ja murhasi kolme juutalaisteiniä.
Eilisen iskun jälkeen myös lastentarhaa kivitettiin -
tänä aamuna Ma'ale ha-Zeitimin alueella, -
lähellä Ras al-Amudin arabinaapurustoa Itä-Jerusalemissa.
Poliisi etsii paikalta paenneita epäiltyjä.
Loukkaantumisia tai vahinkoja ei ole tullut tietoon.
Lisäksi yön ja aamun aikana raitio- vaunuja heiteltiin kivillä Shuafatissa.
Junille koitui vahinkoa, mutta loukkaantumisia ei ole tullut tietoon.
USA:n ulkoministeri Kerry vierailee Berliinissä. Hän varoitti, -
että nykyinen tilanne Israelin ja pales- tiinalaisten välillä ei ole kestävä.
Tämä status quo -tilanne ei ole kestävä.
Presidentti Obama totesi tämän YK-puheessaan, -
ja itse olen maininnut sen monia kertoja.
Useimmat varmaankin ymmärtävät, -
että jos haluamme välttyä yhden valtion mallin haasteilta -
ja tilanteen pahenemiselta, on tärkeää löytää keinot neuvotella.
On parasta, että jatkamme tällä linjalla edelleen.
Kerry lisäsi, että on välttämätöntä löytää keino, -
jolla rauhanneuvottelut saadaan jälleen käyntiin, -
ja että USA on tietoinen tilanteen kiireellisyydestä.
Islamistit tulittivat Israelin joukkoja Siinain niemimaalta -
haavoittaen kahta sotilasta.
Hyökkääjät tulittivat partiota panssarintorjuntaohjuksin ja asein.
Isku tapahtui Israelin ja Egyptin rajalla, -
Eilatin kaupungin ja Gazan kaistaleen puolivälissä.
Mikään ryhmä ei ole toistaiseksi ilmoittautunut iskun tekijäksi.
Turvallisuushuolista ja tuhansien afrik- kalaissiirtolaisten tulvasta johtuen -
Israel pystytti 250 km pituisen raja-aidan -
Eilatin lomakohdekaupungista Gazan kaistaleelle Välimeren rannalla.
Aita valmistui vuonna 2012, ja se on estänyt -
lukuisten laittomien maahantunkeutujien pääsyn -
Afrikasta Israelin puolelle.
Egypti on yrittänyt saada kuriin islamistien operointia Siinailla.
Islamistit toimivat aktiivisesti laittomuudesta kärsivällä Siinailla -
Etelä-Israelin rajan kupeessa. Iskut rajan yli ovat olleet vähäisiä.
Räjähdys Kairon yliopistolla haavoitti kymmentä ihmistä.
Isku sattui yliopiston läheisellä aukiolla koulupäivän päätteeksi.
Kuusi poliisia ja neljä siviiliä haavoittui lievästi.
Mikään taho ei ole välittömästi ilmoittautunut iskun tekijäksi.
Islamistit ovat kuitenkin tehneet monia iskuja poliisia ja sotilaita vastaan.
Ne ovat tapahtuneet pääasiassa kauempana, strategisella Siinailla -
armeijan syrjäytettyä presidentti Mursin viime vuonna -
hänen hallintoaan vastustaneiden suurmielenosoitusten jälkeen.
Kairon yliopisto on toiminut mielenosoitusten keskuspaikkana.
Viranomaiset ovat tehostaneet turvallisuutta tässä kuussa.
Egypti on julistanut Muslimi- veljeskunnan terroristijärjestöksi.
Veljeskunta väittää itse olevansa rauhanomainen.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman